burgasdotpro/wikipedia huggingface dataset:
Patrick Thoresen

Patrick Thoresen (* 7. november 1983, Oslo) je nórsky profesionálny hokejista. V súčasnosti je hráčom klubu Storhamar. Nosil číslo 41.
Thoresen hrával v QMJHL, neskôr v švédskej Elitserien za Djurgårdens IF. 31. mája 2006 podpísal zmluvu s Edmontonom Oilers, svoj prvý góly strelil v októbri 2006. V sezóne 2006/07 odohral v drese Edmontonu 68 zápasov s bilanciou 4 góly a 12 asistencií.
22. februára 2008 prestúpil do klubu Philadelphia Flyers, neskôr hral za švajčiarsky klub HC Lugano. Od sezóny 2009/2010 pôsobí v nadnárodnej KHL. V sezóne 2010/11 sa mu v drese Salavat Julajev Ufa podarilo získať cenný Gagarinov pohár.
Thoresen sa stal prvým mimo ruským hráčom, ktorému sa podarilo nazbierať v KHL 250 kanadských bodov.
Thoresen sa stal piatym nórskym hokejistom, ktorý nastúpil v NHL.
Thoresen reprezentoval Nórsko na Majstrovstvách sveta (v rokoch 2001, 2002, 2004, 2005, 2006, 2008, 2009, 2010 aj 2012).
Mostek

Mostek môže byť v Česku:
Eric Brewer

Eric Peter Brewer (* 17. apríl 1979, Vernon, Britská Kolumbia, Kanada) je bývalý kanadský hokejový obranca, ktorý odohral šestnásť sezón v NHL, naposledy za Toronto Maple Leafs. Bol súčasťou zápasu hviezd NHL a zlatý olympijský medailista.
Začínal so svojou kariérou ako významný junior v lige Western Hockey League, kde bol aj nominovaný do zápasu hviezd. Bol draftovaný v prvom kole ako piaty celkovo v roku 1997 klubom New York Islanders. Za Islanders, Edmonton Oilers, St. Louis Blues, Tampa Bay Lightning, Anaheim Ducks a Maple Leafs odohral spolu 16 sezón, pričom dve sezóny bol kapitánom klubu St. Louis Blues. Hrával tiež za Prince George Cougars vo WHL a Lowell Lock Monsters v American Hockey League (AHL).
Reprezentoval Kanadu na ôsmich medzinárodných podujatiach, je trojnásobným majstrom sveta a víťazom Svetového pohára. Je tiež držiteľom zlatej medaily zo zimnej olympiády v 2002. Za tieto úspechy sa stal členom Siene slávy hokeja v Britskej Kolumbií.
Nosil číslo 4.
Upa

Upa môže byť:
UPA môže byť:
Smells Like Teen Spirit

„Smells Like Teen Spirit“ je skladba od americkej rockovej skupiny Nirvana. Je to titulná skladba na albume "Nevermind". Napísali ju Kurt Cobain, Krist Novoselic a Dave Grohl, producentom bol Butch Vig.
Začiatkom roku 1992 sa pieseň dostala na vrchol amerických rebríčkov, tento bod je často označovaný za bod kedy alternatívny rock prešiel do hlavného prúdu.
V rebríčku 100 najlepších gitarových sól magazínu "Guitar World" je jediná pieseň od skupiny Nirvana. Obsadila 26. miesto. 
„Smells Like Teen Spirit“ je skladba považovaná za hymnu grunge a rocku, ktorá ovplyvnila celosvetovú hudobnú kultúru. Táto skladba sa nachádza na 9. priečke zoznamu 500 najlepších piesní všetkých čias, ktorý vydal časopis "Rolling Stone".
Carl von Ossietzky

Carl von Ossietzky (* 3. október 1889, Hamburg, Pruské kráľovstvo – 4. máj 1938, Berlín, Nemecká ríša) bol nemecký spisovateľ, žurnalista a pacifista.
V roku 1931 bol odsúdený za velezradu a špionáž po tom čo publikoval v nemeckom časopise "Die Weltbühne" detaily nemeckého porušenia Versaillskej zmluvy, tým že znovu budovali Luftwaffe a trénovali pilotov v Sovietskom zväze. V roku 1935 získal Nobelovu cenu za mier, ale nikdy ju neprevzal, keďže mu to neumožnila nemecká vláda.
Ossietzky upozorňoval na Hitlera ešte predtým ako sa stal v roku 1933 ríšskym kancelárom a začala diktatúra národných socialistov. Ossietzky bol jedným z malej skupiny osobností ktorí aj naďalej vystupovali proti vládnucej strane NSDAP. 28. februára 1933 po požiari Reichstagu bol jedným z obvinených. Bol zadržaný v koncentračnom tábore v Esterwegene, neďaleko Oldenburgu.
Zomrel v roku 1938 na tuberkulózu a defekty utrpené v koncentračnom tábore. Je po ňom pomenovaná univerzita v Oldenburgu.
Aargau

Aargau (- nemecky; fr. "Argovie"; tal. "Argovia", romanši "Argovia") je kantón na severe Švajčiarska. Hlavným mestom a správnym strediskom kantónu je Aarau.
Kantón je pomenovaný podľa rieky menom Aare, ktorá ním preteká. Počet obyvateľov je približne 600 000. Na severe susedí s Nemeckom, v minulosti bolí hranicou medzi územím Alemánie a Burgundska. Je jedným z najnížinatejších a zároveň najlesnatejších kantónov Švajčiarska. 
Aargau je priemyselne vyspelý, s rozvinutým poľnohospodárstvom a hustou dopravnou sieťou.
Okresy.
Kantón Aargau je rozdelený na 11 okresov:
Joshua Homme

Joshua Michael Homme (* 17. máj 1973, Palm Springs, Kalifornia, USA) je americký rockový hudobník, zakladajúci člen skupiny Kyuss a neskôr aj skupiny Queens of the Stone Age. Vystupoval aj so skupinou Eagles of Death Metal.
Pat Smear

Pat Smear (* 5. august 1959, Los Angeles, Kalifornia, USA) je americký rockový gitarista, bývalý člen skupín The Germs, Nirvana a súčasný člen skupiny Foo Fighters.
Životopis.
Pat Smear sa narodil ako Georg Ruthenberg v roku 1959 v Los Angeles. Jeho matka bola afro-američanka a otec nemecký židovský imigrant. Ako teenager sa v roku 1972 zoznámil s Darby Crash a spolu sformovali skupinu The Germs.
Externé odkazy.
Oficiálna webstránka Pata Smeara
Poperačský potok

Poperačský potok je potok na hornej Orave, v centrálnej časti okresu Námestovo. Je to pravostranný prítok Veselianky, meria 4,4 km a je tokom V. rádu.
Pramení v Podbeskydskej vrchovine, na severnom svahu Vyšnej Poperačky (1 043,0 m n. m.) v nadmorskej výške cca 990 m n. m. Od prameňa tečie sprvu na východ, zľava priberá prvý prítok z južného svahu Mrázovej (1 000,1 m n. m.) a stáča sa na juhovýchod. Následne priberá štyri pravostranné prítoky: dva z východných svahov Vyšnej Poperačky a dva z východných svahov Vráta (1 051,1 m n. m.). Potom sa stáča východným smerom, vytvára nevýrazný oblúk prehnutý na juh, napokon sa esovito stáča a severne od obce Oravská Jasenica ústi v nadmorskej výške približne 648 m n. m. do Veselianky.
Vráta

Vráta môžu byť:
Vráta (vrch)

Vráta () sú najvyšším vrchom geomorfologického celku Podbeskydská vrchovina na Orave. Nachádzajú sa približne západne od Námestova. 
Poloha.
Nachádzajú sa v centrálnej časti Podbeskydskej vrchoviny, geomorfologického celku Stredných Beskýd. Vrch leží v Žilinskom kraji a okrese Námestovo. Vrchol a celá severovýchodná časť masívu patrí do katastrálneho územia Lokce, juhozápadná časť Vrát patrí obci Breza. Vypína sa medzi obcami Breza na juhu, Oravská Jasenica na juhovýchode, Oravské Veselé na severe a Beňadovo na severozápade. Vráta patria do povodia Bielej Oravy. Na západe susedí vrch Zraz (), severozápadne leží Vyšná Poperačka () a východne sa nachádza Kozubka ().
Opis.
Vrch je súčasťou horského chrbta, ktorý sa tiahne juhovýchodno-severozápadným smerom. Dominuje flyšovému masívu, oddelenému od susedných častí vrchoviny dolinami potokov Kýčera na západe a Poperačský potok na východe. Je sčasti zalesnený a z vrcholovej časti sú len obmedzené výhľady. Z vhodných odlesnených častí sa však naskytujú ďaleké výhľady. Vrch leží v CHKO Horná Orava. Približne juhovýchodne stojí rozhľadňa "Brabírka".
Výhľady.
Vďaka nadmorskej výške a malým odlesneným plochám ponúka vrcholová časť obmedzené, no ďaleké výhľady. Z vhodných lokalít je mimo vrchov Podbeskydskej vrchoviny dobre pozorovateľných viacero susedných pohorí. Výborný výhľad je na pohraničné vrchy Oravských Beskýd s masívom Pilska a Babej hory, Veľký Choč či Oravskú Maguru, pri vhodných podmienkach je možné zhliadnuť vrcholy Vysokých i Nízkych Tatier.
Turistika.
Samotný vrchol Vrát nepatrí medzi turisticky frekventované lokality. Na vrchol nevedú značkované turistické trasy, avšak prístup je možný po lesných cestách a chodníkoch z prakticky všetkých okolitých obcí. Turisticky atraktívnou je rozhľadňa "Brabírka", stojaca na pahorku nad obcou Oravská Jasenica, približne juhovýchodne od vrcholu Vrát.
Pasečný jarok

Pasečný jarok je potok na hornej Orave, na území okresu Námestovo. Je to pravostranný prítok Veselianky, má dĺžku 2,2 km a je tokom V. rádu.
Pramení v Podbeskydskej vrchovine, na juhovýchodnom úpätí Vrát (1 051,1 m n. m.) v nadmorskej výške cca 798 m n. m. Od prameňa tečie najprv juhovýchodným smerom, následne sa stáča a pokračuje na východ. Nepriberá žiadne prítoky. Napokon preteká severným okrajom intravilánu obce Oravská Jasenica, kde sa stáča na juh a na asi 200 m dlhom úseku tečie súbežne s Veseliankou. V nadmorskej výške približne 619 m n. m. sa potom vlieva do Veselianky.
Covasna

Covasna môže byť:
Mlynský potok (prítok Bielej Oravy)

Mlynský potok je potok na hornej Orave, v centrálnej časti okresu Námestovo. Je to ľavostranný prítok Bielej Oravy, meria 2,2 km a je tokom IV. rádu.
Prameň.
Pramení v Podbeskydskej vrchovine na severozápadnom svahu Šutkovky (908,5 m n. m.) v nadmorskej výške cca 815 m n. m. 
Opis toku.
Od prameňa tečie na krátkom úseku na západ, sprava priberá krátky prítok z južného úpätia Zrazu (967,8 m n. m.) a oblúkom sa stáča na juh. Následne sa esovito stáča, z pravej strany priberá dva krátke prítoky prameniace východne od koryta Mútňanky a pokračuje juhovýchodným smerom súbežne s Mútňankou. Na krátkom úseku sa rozvetvuje na dve ramená a západojuhozápadne od obce Breza sa v nadmorskej výške približne 642 m n. m. vlieva do Bielej Oravy.
Vlajka Kanady

Vlajka Kanady má tri vertikálne pruhy, červený, biely a červený, v pomere 1:2:1, uprostred bieleho je červený štylizovaný javorový list, používaný už od začiatku 18. storočia ako kanadský národný symbol.
Červené pruhy po oboch stranách javorového listu symbolizujú aj polohu Kanady medzi dvoma oceánmi (podľa pôvodného návrhu mali byť modré) zhodne s devízou štátneho znaku "Od mora k moru". Červená a biela sú oficiálne kanadské farby od roku 1921, červená pripomínala krv padlých Kanaďanov v 1. svetovej vojne a biela sneh kanadského severu.
Vlajka bola schválená 15. decembra 1965, kedy nahradila do tej doby používanú britskú červenú vlajku ("Red Ensign") so znakom štítu nachádzajúcom sa vo vlajúcej časti.
História vlajok Kanady.
Kanada úradne získala svoju vlajku až v roku 1945. Neoficiálne ju však používala už skôr, pričom táto bola známa aj v zahraničí. Išlo o červenú britskú služobnú vlajku doplnenú vo vlajúcej časti štítom z kanadského znaku. S drobnou úpravou znaku v roku 1957 (farba javorových listov zmenená zo zelenej na červenú) sa zmenila aj vlajka. Po roku 1963 vznikla kampaň za novú vlajku bez britského "Union Jacku", tá vyvrcholila schválením novej vlajky s javorovým listom v roku 1965. Jej vonkajšie pruhy mali byť pôvodne modré a mali symbolizovať oceán. Túto symboliku prevzali pruhy červené.
Galéria.
&lt;/div align="center"&gt;
Marián Vajda

Marián Vajda (* 24. marec 1965, Považská Bystrica) je slovenský profesionálny tenisový tréner a bývalý hráč. Je bývalým hlavným trénerom Novaka Djokovića a bol jeho trénerom takmer počas celej jeho profesionálnej kariéry. Získali spolu 85 titulov. Vajda je najúspešnejším trénerom v histórii tenisu z hľadiska grandslamového turnaja so ziskom 20 grandslamových trofejí s Novakom Djokovićom.
Ocenenia.
2011 - Krištáľové krídlo v kategórii šport za trénovanie Novaka Đjokovića, ktorý sa za jeho pôsobenia stal svetovou jednotkou a získal tri grandslamové tituly.
2018 - ATP Tréner roka
Igor Valerievič Andrejev

Igor Valerievič Andrejev, (* 14. júl 1983, Moskva, Rusko) je súčasný ruský profesionálny tenista. Počas svojej kariéry vyhral 3 turnaje ATP v dvojhre.
Prehľad najdôležitejších turnajov.
A = nehral na turnaji
Guillermo Coria

Guillermo Coria (* 13. január 1982, Rufino, Argentína) je bývalý argentínsky tenista. Počas svojej kariéry vyhral 9 turnajov ATP v dvojhre.
Červený potok (prítok Michalovky)

Červený potok je potok na hornej Orave, na území okresu Námestovo. Je to ľavostranný prítok Michalovky, má dĺžku 2,3 km a je tokom V. rádu.
Prameň.
Pramení v Oravskej kotline, na juhovýchodnom svahu Kunovho vrchu (744,1 m n. m.) v nadmorskej výške približne 690 m n. m. 
Opis toku.
Preteká katastrálnym územím obce Klin. Od prameňa tečie najprv severojužným smerom, následne sa stáča a pokračuje na juhovýchod. Zľava ďalej priberá krátky prítok a stáča sa na juh. Severovýchodne od Námestova sa v nadmorskej výške cca 605 m n. m. vlieva do Michalovky.
Jelení potok

Jelení potok môže byť:
Mark Philippoussis

Mark Philippoussis (* 7. november 1976, Melbourne, Austrália) je bývalý austrálsky profesionálny tenista. Počas svojej kariéry vyhral 11 turnajov ATP v dvojhre.
Osobná prelatúra

V rímsko-katolíckej cirkvi na podporu vhodného rozdeľovania presbyterov alebo na uskutočňovanie osobitných pastoračných alebo misijných diel pre rozličné krajiny alebo rozličné sociálne skupiny Apoštolská stolica môže po vypočutí mienky Konferencií biskupov, ktorých sa to týka, zriadiť osobné prelatúry, ktoré pozostávajú z presbyterov a diakonov svetského kléru.
Osobná prelatúra sa riadi štatútom vydaným Apoštolskou stolicou a na jej čele je prelát ako vlastný ordinár, ktorý má právo zriadiť národný alebo medzinárodný seminár, ako aj inkardinovať chovancov a povýšiť ich do posvätných radov na titul služby prelatúre.
Prelát sa musí starať tak o duchovné formovania tých, ktorých na spomínaný titul povýšil, ako aj o ich slušné materiálne zabezpečenie.
Na základe dohôd uzavretých s prelatúrou sa laici môžu venovať dielam apoštolátu osobnej prelatúry; avšak spôsob tejto organickej spolupráce, ako aj hlavné povinnosti a práva, ktoré sú s ňou spojené, majú sa v štatúte vhodne vymedziť.
Štatút má rovnako určiť vzťahy osobnej prelatúry k miestnym ordinárom tých partikulárnych cirkví, v ktorých po predchádzajúcom súhlase diecézneho biskupa táto prelatúra vykonáva alebo mieni vykonávať svoje pastoračné alebo misijné diela.
Jelení potok (prítok Bielej Oravy)

Jelení potok je potok na hornej Orave, vo východnej časti okresu Námestovo. Je to pôvodne pravostranný prítok Bielej Oravy, v súčasnosti už ústi do Oravskej priehrady. Má dĺžku 2,2 km a je tokom IV. rádu.
Prameň.
Pramení na okraji Oravskej Magury, v podcelku Budín, na juhozápadnom svahu Starej hory (946,5 m n. m.) v nadmorskej výške približne 850 m n. m. 
Opis toku.
Tečie viac menej severným smerom, na hornom toku priberá najprv krátky ľavostranný prítok, následne pravostranný prítok zo západného svahu Starej hory. Potom vstupuje do Oravskej kotliny, na krátkom úseku tečie severozápadným smerom a znovu pokračuje na sever. Napokon podteká štátnu cestu II/520 a južne od Námestova ústi v nadmorskej výške 601,0 m n. m. do Oravskej priehrady.
Nevolajka

Nevolajka je potok na hornej Orave, na území okresu Námestovo. Je to pravostranný prítok Bielej Oravy, meria 3,6 km a je tokom IV. rádu.
Prameň.
Pramení v Oravskej Magure, v podcelku Budín, juhozápadne od kóty 1 037,9 m v nadmorskej výške približne 980 m n. m.
Opis toku.
Potok tečie prevažne severozápadným smerom, v pramennej oblasti priberá krátky pravostranný prítok prameniaci západne od kóty 1 037,9 m. Následne vstupuje do Oravskej kotliny, zľava priberá prítok z lokality Za skalou a preteká obcou Ťapešovo. V obci priberá najprv krátky ľavostranný prítok spod kóty 765,5 m, potom z tej istej strany významný prítok (4,1 km) z oblasti Kúta. Na dolnom konci obce podteká štátnu cestu I/78 a vzápätí ústi v nadmorskej výške cca 617 m n. m. do Bielej Oravy.
Majstrovstvá sveta v ľadovom hokeji 2000

Majstrovstvá sveta v ľadovom hokeji 2000 skupiny A sa konali v ruskom Petrohrade. Majstrovstvá vyhral výber Česka.
Majstrovstvá sa mali pôvodne konať v dvoch mestách, okrem Petrohradu aj v meste Jaroslavľ. Organizátori však nakoniec rozhodli, že sa bude konať len v Petrohrade.
Slovenskí hokejisti prehrali finálový zápas s Českom 3:5 a získali strieborné medaily a vôbec prvé v samostatnej ére Slovenska. Výprava priletela do Bratislavy až po polnoci, na námestí ju však čakali tisícky ľudí.
Baráž o MS 2000.
Skupina A.
Kvalifikačná skupina A sa konala od 5. do 8. novembra 1998 v rakúskom Klagenfurte.
Skupina B.
Kvalifikačná skupina B sa konala od 5. do 8. novembra 1998 v slovinskom meste Ľubľana.
Skupina Ďaleký východ.
Kvalifikačná skupina Ďaleký východ sa konala od 4. do 6. septembra 1998 v japonskom Tokiu.
Výsledky na MS 2000.
Osemfinále.
Do osemfinálových skupín si tímy postupujúce zo skupín prenášajú body zo zápasov súperov, ktorí s nimi postúpili.
Štatistiky.
Súpiska Česka.
 Česko
Brankári: Roman Čechmánek, Dušan Salfický, Vladimír Hudáček.
Obrancovia: Peter Buzek, František Kučera, Michal Sýkora, Martin Štěpánek , Ladislav Benýšek, František Kaberle, Radek Martínek.
Útočníci: Jiří Dopita, – Robert Reichel, Jan Tomajko, David Výborný, Tomáš Vlasák, Václav Prospal, Pavel Patera, Martin Procházka, Martin Havlát, Václav Varaďa , Michal Broš, Peter Čajánek, Martin Špaňhel.
Tréneri: Josef Augusta a Vladimír Martinec.
Súpiska Slovenska.
 Slovensko
Brankári: Pavol Rybár, Ján Lašák, Miroslav Lipovský.
Obrancovia: Ľubomír Sekeráš, Ivan Droppa, Stanislav Jasečko, Zdeno Chára, Peter Podhradský , Ľubomír Višňovský, Martin Štrbák, Radoslav Suchý.
Útočníci: Miroslav Šatan – , Ľubomír Hurtaj, Richard Kapuš, Peter Bartoš, Vlastimil Plavucha, Miroslav Hlinka, Ján Pardavý, Peter Pucher, Michal Hreus, Ľubomír Vaic, Ronald Petrovický, Ľuboš Bartečko, Michal Handzuš.
Tréner: Ján Filc.
1. divízia.
1. divízia sa hrala od 12. do 21. apríla v poľských mestách Kraków a Katowice.
Justin Gimelstob

Justin Gimelstob (* 26. január 1977, Livingston, New Jersey, USA) je bývalý americký profesionálny tenista. Počas svojej kariéry vyhral 13 turnajov ATP vo štvorhre.
Muravská cesta

Muravská cesta bol jeden z hlavných smerov nájazdov krymských Tatárov v 16-17. storočí na Rusko a Ukrajinu. Viedla cez Divoké polia po rozvodiu riek Vorskla, Donec a Sejm do ruskej Tuly. Muravská cesta pretínala jedenásť pohodlných brodov – Kaganský, Abaškín, Šebelinský, Iziumský, Tatársky a iné. 
Mala niekoľko ciest-odbočiek – Kaľmiuská, Bakajeva, Iziumská, Končakovská atď.
Muravskú cestu používali moskovské a ukrajinské vyslanecké a obchodné karavány, ktoré používali také odbočky ako Stará a Nová Vyslanecká, Romodanovská, Sagajdačná a iné.
Za prvých päťdesiat rokov 16. storočia Tatári uskutočnili 43 nájazdov, práve preto pre ochranu od nájazdov bola vybudovaná Belgorodská obranná línia s pevnosťami Livny (1586), Belgorod (1589), Oskol (1586), Valujky (1599) a iné.
Juraj Čobej

Juraj Čobej (* 7. august 1971, Stropkov) je bývalý slovenský futbalový brankár. Najväčšiu časť svojej kariéry odohral v drese FC Artmedia Petržalka. 
Klubová kariéra.
Je odchovancom klubu Tesla Stropkov. V júli 1997 prestúpil do klubu BŠK Bardejov, ktorý v tom čase trénoval Karol Kisel, neskôr Mikuláš Komanický. V januári 1999 prestúpil do Bratislavy a sezónu, v ktorej napokon Bardejov z ligy vypadol, dohral v drese petržalskej Artmedie. V drese Artmedie dosiahol svoje najväčšie športové úspechy, zisk majstrovského titulu aj Slovenského pohára. Čobej bol súčasťou tímu, ktorý sa v sezóne 200405 prebojoval do hlavnej súťaže Ligy majstrov. Odohral veľmi dobré zápasy v predkolách proti Celticu a najmä v Belehrade proti Partizanu vďaka ktorým klub postúpil.
V decembri 2005 sa podrobil ťažkej operácii mozgu, odkiaľ mu bol odstránený nádor. Odvtedy za A tím nastúpil už len na dva ligové zápasy, proti MFK Košice a proti Banskej Bystrici, vtedy inkasoval jeden gól, proti Košiciam dva. V máji 2008 ohlásil koniec svojej aktívnej kariéry. Na konci jeho kariéry hral v nižších ligových súťažiach za Bardejov a Belovežu.
Momentálne (rok 2019) je trénerom futbalistiek Partizána Bardejov, v máji 2019 so ženami získal Slovenský pohár.
Reprezentácia.
Jeho premiérou a zároveň derniérou v reprezentačnom drese bol 20. mája 2006 zápas proti Belgicku (1:1) v Trnave, v ktorom chytal počas symbolických troch minút, potom ho tréner Dušan Galis stiahol na striedanie.
Pracovné prostredie

Pracovné prostredie môže byť:
Budínsky potok (prítok Bielej Oravy)

Budínsky potok je potok na hornej Orave, na území okresu Námestovo. Je to pravostranný prítok Bielej Oravy, meria 4,1 km a je tokom IV. rádu. 
Prameň.
Pramení v Oravskej Magure, v podcelku Budín, na severnom svahu vrchu Budín (1 221,4 m n. m.) v nadmorskej výške približne 1 070 m n. m.
Opis toku.
Tečie viac-menej severozápadným smerom, v pramennej oblasti priberá ľavostranný prítok zo severovýchodného svahu Javora (1 133,9 m n. m.) a vteká do Oravskej kotliny. Tu najprv priberá krátky ľavostranný prítok v lokalite Hrčková a ďalej sa výraznejšie vlní. Tečie v blízkosti obce Lokca (východne od nej), podteká štátnu cestu I/78 a severovýchodne od obce ústi v nadmorskej výške cca 617 m n. m. do Bielej Oravy.
Medza klzu

Medza klzu, značená Re, alebo σk, aj zmluvná medza klzu značená Re0,2 je napätie v telese, po prekročení ktorého nastáva v telese tečenie materiálu a nevratné tvarové zmeny deformácie. Pri výraznej medzi klzu môžme označiť hornú a spodnú medzu klzu. Pri nevýraznej medzi klzu je možné určiť zmluvnú medzu klzu, z ťahového diagramu pri skúške ťahom, obvykle pri predĺžení ɛ = 0,2%. Následne sa z osi ɛ vedie rovnobežka s lineárnym začiatkom grafu a hľadá sa priesečník pre určenie zmluvnej medze klzu Re0,2.
Elastické (pružné, vratné) zmeny nastávajú v materiáli vždy len pod medzou klzu. Pri tvárnení materiálu musí byť medza klzu vždy prekročená.
Lokciansky potok

Lokciansky potok alebo Lokčiansky potok je potok na hornej Orave, na území okresu Námestovo. Je to pravostranný prítok Hruštínky, meria 3,8 km a je tokom V. rádu. 
Pramení v Oravskej Magure, v podcelku Budín, na západnom svahu vrchu Budín (1 221,4 m n. m.) v nadmorskej výške cca 980 m n. m. Od prameňa tečie najprv severozápadným smerom, vytvára oblúk prehnutý na juhozápad a v lokalite Hrčková priberá krátky prítok zľava. Potom vstupuje do Oravskej kotliny, do podcelku Hruštínske podolie, nevýrazne sa vlní a stáča na sever. Následne preteká obcou Lokca, kde najprv sprava priberá prítok z lokality Pustina, stáča sa západoseverozápadným smerom a zľava ešte priberá prítok prameniaci južne od obce. Na okraji obce napokon ústi v nadmorskej výške približne 626 m n. m. do vedľajšieho ramena Hruštínky.
Podskalník

Podskalník je krátky potok na hornej Orave, v centrálnej časti okresu Námestovo. Je to ľavostranný prítok Mútňanky, meria 1,7 km a je tokom V. rádu.
Pramení v Podbeskydskej vrchovine na severozápadnom svahu Kýčerky (948,6 m n. m.) v nadmorskej výške približne 865 m n. m. Od prameňa tečie západojuhozápadným smerom, zľava priberá prítok zo severovýchodného svahu Grúňa (921,4 m n. m.) a pokračuje západným smerom. Juhozápadne od obce Beňadovo sa v nadmorskej výške cca 689 m n. m. vlieva do Mútňanky.
Priehybský potok (prítok Polhoranky)

Priehybský potok je vodný tok na hornej Orave, v najsevernejšej časti okresu Námestovo. Je to ľavostranný prítok Polhoranky, meria 2,4 km a je tokom V. rádu.
Tečie v Oravských Beskydách, kde pramení v podcelku Babia hora, na západoseverozápadnom svahu Malej Babej hory (1 514,8 m n. m.) v nadmorskej výške cca 1 190 m n. m., neďaleko štátnej hranice s Poľskom. V pramennej oblasti tečie na západ, následne (1 041,3 m n. m.) sa stáča a pokračuje severozápadným smerom. Sprava priberá krátky prítok spod sedla Jalovecká (1 000,0 m n. m.), zľava krátky prítok spod Priehyby a pokračuje v podcelku Polhoranská vrchovina. V nadmorskej výške približne 918 m n. m. ústi ďaleko od najbližšieho osídlenia, v najsevernejšom cípe štátu, do Polhoranky.
Dolj

Dolj je župa v Rumunsku vo Valašsku. Leží na juhu krajiny, pri rieke Dunaj. Jej hlavné mesto je Craiova. Župa má rozlohu 7 414 km² a 734 231 obyvateľov.
Vrancea (župa)

Vrancea je župa v rumunskom Moldavsku. Nachádza sa na juhu regiónu, pri hranici s rumunským Valašskom a Sedmohradskom. Jej hlavné mesto je Focșani. Má rozlohu a žije tu 387 632 obyvateľov.
Teleorman (župa)

Teleorman je župa (judeţ) v južnom Rumunsku vo Valašsku. Jej hlavné mesto je Alexandria. Má rozlohu a žije tu 436 025 obyvateľov.
Olt (župa)

Olt je župa v rumunskom Valašsku. Jej hlavné mesto je Slatina. Jej názov pochádza z mena rovnomennej rieky. Má rozlohu 5 498 km² a žije tu 489 274 obyvateľov.
Vajdovský potok

Vajdovský potok môže byť:
Olt

Olt môže byť:
OLT môže byť:
OLt je skratka nemeckej hodnosti Oberleutnant
Gorj

Gorj je župa v rumunskom Valašsku, leží na juhu krajiny a jej hlavné mesto je Târgu Jiu. Má rozlohu 5 602 km² a žije tu 387 308 obyvateľov.
Teleorman

Teleorman môže byť:
Kaiserebersdorf

Kaiserebersdorf je časť 11. mestského obvodu (Simmering) vo Viedni. Do roku 1892 to bola samostatná obec.
Harghita (župa)

Harghita je rumunská župa v strednej časti Sedmohradska. Jej hlavné mesto je Miercurea Ciuc, župa má rozlohu 6 639 km² a žije tu 326 222 obyvateľov.
Ilfov (župa)

Ilfov je župa v Rumunsku. Leží vo Valašsku v tesnom susedstve hlavného mesta Bukurešť. Župa má rozlohu 1 583 km² a žije tu 300 123 obyvateľov. Hlavným mestom župy je Bukurešť, napriek tomu, že nie je súčasťou župy.
Vrancea

Vrancea (po slovensky ojedinele "Vrančea") môže byť:
Harghita

Harghita môže byť:
Ilfov

Ilfov môže byť:
Nicolas Kiefer

Nicolas Kiefer (* 5. júl 1977, Holzminden, Nemecko) je bývalý nemecký profesionálny tenista. Počas svojej kariéry vyhral 6 turnajov ATP v dvojhre a 3 turnaje vo štvorhre. Spoločne s Rainerom Schüttlerom získal striebornú medailu vo štvorhre na Letných olympijských hrách 2004 v Aténach.
Rainer Schüttler

Rainer Schüttler (* 25. apríl 1976, Korbach, Nemecko) je súčasný nemecký profesionálny tenista. Počas svojej kariéry vyhral 4 turnaje ATP v dvojhre a 4 turnaje vo štvorhre.
Michel Kratochvil

Michel Kratochvil (* 7. apríl 1979, Bern, Švajčiarsko) je bývalý švajčiarsky profesionálny tenista.
Sjeng Schalken

Sjeng Schalken (* 8. september 1976, Weert, Holandsko) je bývalý holandský profesionálny tenista. Počas svojej kariéry vyhral 9 turnajov ATP v dvojhre.
Artur a Minimojovia

Artur a Minimojovia je animovaný film (103 min) z roku 2006.
Stručný dej.
Desaťročný Artur žije s babkou v malom dome na dedine. Rovnako ako všetky deti, aj on je fascinovaný rozprávkami, ktoré mu babka rozpráva. Zdá sa mu o afrických kmeňoch a neuveriteľných príbehoch, ktoré sú popísané a namaľované v čarovnej knihe jeho dedka, ktorý pred niekoľkými rokmi záhadne zmizol. Idylické časy skončia v okamihu, kedy im hrozí zabavenie domu. Situácia vyzerá beznádejne. Jedinou šancou je dedkov poklad, ktorý je údajne ukrytý kdesi na záhrade, v Ríši Minimojov, roztomilých malých škriatkov, o ktorých Arturovi rozprával dedko. Malý Artur sa rozhodne odvrátiť hroziace nebezpečenstvo a vydá sa hľadať pomoc práve do Ríše Minimojov.
Gilbert Schaller

Gilbert Schaller (* 17. marec 1969, Bruck an der Mur, Rakúsko) je bývalý rakúsky profesionálny tenista. Počas svojej kariéry vyhral 1 turnaj ATP v dvojhre.
Tomas Carbonell

Tomas Carbonell (* 7. august 1968, Barcelona, Španielsko) je bývalý španielsky profesionálny tenista. Počas svojej kariéry vyhral 2 turnaje ATP v dvojhre a 22 turnajov vo štvorhre.
Magnus Norman

Magnus Norman (* 30. máj 1976, Filipstad, Švédsko) je bývalý švédsky profesionálny tenista. Počas svojej kariéry vyhral 12 turnajov ATP v dvojhre.
Kenneth Carlsen

Kenneth Carlsen (* 17. apríl 1973, Kodaň, Dánsko) je bývalý dánsky profesionálny tenista. Počas svojej kariéry vyhral 3 turnaje ATP v dvojhre.
Závitník

Závitník je nástroj, ktorý sa používa na rezanie vnútorných závitov. Závitník je skrutka s profilom závitu, vyrobená z nástrojovej ocele. Závit je prerušený jednou až piatimi drážkami formovanými tak, aby ich hrany tvorili rezný klin (podbrúsenie).
Rozdelenie.
Závitníky delíme na sadové, maticové, strojné a tvárniace.
Upínanie.
Pre uchopenie závitníkov pri rezaní závitov sa využíva:
Priemer vyvŕtanej diery pre rezanie vnútorných závitov vypočítame tak, že od vonkajšieho priemeru závitu odpočítame jeho stúpanie a zaokrúhlime ho na desatiny nahor. 
Pri rezaní závitov je potrebné zabezpečiť chladenie a mazanie počas celého procesu obrábania. Na tento účel sa v strojárstve využíva repkový olej, respektíve syntetické roztoky (olej + voda a pod), ktoré sú založené na olejovej báze.
Kontrola narezaného závitu sa najčastejšie vykonáva závitovým kalibrom, na ktorom sú narezané dva závity dobrý, ktorý musí byť voľne silou prstov naskrutkovaný a zmetkový, ktorý za nesmie zachytiť (dať zaskrutkovať). Pre presnejšie meranie sa používa mikrometer.
Cyriak (svätec)

Svätý Cyriak alebo Cyriak Rímsky zomrel v roku 309 za cisára Maximiliána mučeníckou smrťou. Je patrónom proti pokušeniu a posadnutosti. Je patrónom rádu Krížovníkov s červeným srdcom. Je jedným zo 14 svätých pomocníkov.
Býva zobrazovaný so spútaným démonom, niekedy leží spútaný diabol alebo drak pri jeho nohách, inokedy ich svätec vedie na povrázku. Máva v ruke palmu na znamenie víťazstva pri mučení. Pri jeho nohách býva zobrazované i dievčatko, pravdepodobne dcéra cisára Diokleciána.
Legenda.
Podľa legendy bol Cyriak rímsky aristokrat, po obrátení na kresťanskú vieru sa zriekol materiálnych vecí a svoj majetok rozdal chudobným. Odsúdencom na nútené práce stavajúcich Diokleciánove kúpele pomáhal znášať ich údel. Cyriak im odnímal bremená a povzbudzoval ich. Dozorcovia to nahlásili Diokleciánovi a ten ho uväznil. Vo väzení vyliečil niekoľko slepcov vzývajúc Kristove meno. Keď sa to Dioklecián dozvedel, dal ho priviesť, aby vyliečil jeho dcéru Artemisiu posadnutú zlým duchom. Cyriak démona vyhnal a dievča potom vyznalo vieru v Krista aj jej matka sv. Serena. Cisár síce žasol nad týmto divom, ale vieru neprijal. Cyriaka však prepustil. Vyhnal zlého ducha tiež z dcéry vládcu Perzie Šápúra I.
Po Diokleciánovi nastúpil na trón Maximilián, ktorý dal Cyriaka predviesť pred súd. Keď Cyriak odmietol obetovať rímskym bohom, sudca mu dal poliať hlavu horúcou smolou, jemu to však neuškodilo. Dal ho potom rôzne mučiť a nakoniec sťať. Miestodržiteľ zabral Cyriakov dom a na mieste, kde stálo baptisérium zriadil kúpele. Keď do kúpeľov pozval 19 svojich priateľov, pri hodovaní a kúpeli všetci zomreli. 
Relikvie.
Po poprave bol pochovaný pri Via Salaria. Neskôr boli jeho relikvie prenesené do Santa Maria in Via Lata v Ríme. Jeho relikvie sa nachádzajú aj v opátstve Saint Cyricus v Altorfe.
Vâlcea (župa)

Vâlcea je župa v rumunskom Valašsku. Jej hlavné mesto je Râmnicu Vâlcea. Má rozlohu a žije tu 432 980 obyvateľov.
Vâlcea

Vâlcea môže byť:
Byron Black

Byron Black (* 6. október 1969, Harare, Zimbabwe) je bývalý zimbabwiansky profesionálny tenista. Počas svojej kariéry vyhral 2 turnaje ATP v dvojhre a 22 turnajov vo štvorhre. Jeho brat Wayne bol tiež profesionálny tenista, sestra Cara je stále aktívnou hráčkou.
Parndorf

Parndorf (, , ) je obec v rakúskej spolkovej krajine Burgenland v okrese Neusiedl am See. Obec leží len od Neziderského jazera. Do roku 1920 bol Parndorf súčasťou Mošonskej župy.
Má rozlohu , obyvateľov () a nadmorskú výšku 182 metrov n. m.
Neusiedl am See

Neusiedl am See (, , ) je mestečko v rakúskej spolkovej krajine Burgenland a sídlo rovnomenného okresu. Leží na severnom okraji Neziderského jazera.
Má rozlohu a obyvateľov (). 
Partnerské mestá.
 Pezinok, Slovensko
Michal Šanda

Michal Šanda (* 10. december 1965, Praha) je český básnik a spisovateľ.
Životopis.
Detstvo prežil na pražskom Smíchove. Po maturite na Gymnáziu Jana Nerudy vystriedal rad zamestnání, od roku 1991 je zamestnaný ako archivár v "Institutu umění - Divadelním ústavu". Venuje sa aj edičnej práci a kultúrnej publicistike, je šéfredaktorom časopisu Dobrá adresa.
Pred Vianocami 2012 ako jeden z prvých na svojej webovej stránke zverejnil všetku svoju tvorbu na voľné stiahnutie vo formáte PDF i ako ebooky.
V decembri 2013 získal ocenenie "Zlaté pero Ondřeje Pavelky" za divadelnú hru "Sorento".
Neusiedl am See (okres)

Okres Neusiedl am See je okres rakúskej spolkovej krajiny Burgenland. Jeho sídlo je mesto Neusiedl am See. Pred pripojením Burgenlandu k Rakúsku tvorilo územie dnešného okresu západnú časť Mošonskej župy.
Geografia.
Okres Neusiedl am See sa nachádza v najvýchodnejšej časti Rakúska na hranici s Maďarskom a Slovenskom zároveň je aj najsevernejším okresom v Burgenlande. Na území okresu sa nachádza aj najväčšia časť Neziderského jazera a zároveň aj rakúska časť Národného parku Neusiedler See - Seewinkel.
Populačný vývoj.
Populačný vývoj v okrese Neusiedl am See
Administratívne členenie.
Okres Neusiedl am See zahŕňa celkom 27 obcí, vrátane 2 miest:
Doprava.
Cez okres prechádza diaľnica A4 spájajúca Viedeň a Budapešť.
20. novembra 2007 bola otvorená križovatka "Bruckneudorf", ktorá sa napája na Severovýchodnú diaľnicu A6, ktorá smeruje cez Kittsee do Bratislavy.
Štrnásť svätých pomocníkov

Štrnásť svätých pomocníkov Svätá stolica uznala ako pomocníkov v prípade chorôb. Väčšina z nich žila na prelome 3. a 4. storočia za panovania cisára Diokleciána. Ich kult sa rozvinul v 14. storočí v súvislosti s epidémiou nazývanou čierna smrť.
Svätí pomocníci:
Wayne Black

Wayne Black (* 14. november 1973, Harare, Zimbabwe) je bývalý zimbabwiansky profesionálny tenista. Počas svojej kariéry vyhral 18 turnajov ATP vo štvorhre. Jeho brat Byron bol tiež profesionálny tenista, sestra Cara je stále aktívnou hráčkou.
Optický hranol

Optický hranol alebo hranol alebo prizma je teleso z rovnorodej látky, ohraničené sústavou plôch, obyčajne trojboké. Používa sa na rozklad svetla na spektrum, v optických prístrojoch na úplný odraz alebo prevrátenie obrazu namiesto zrkadiel. Je opticky priehľadný.
Rust (Burgenland)

Rust () je s počtom 1714 obyvateľov najmenšie štatutárne mesto v Rakúsku. Myšlienka vychádzala z toho, že Rust bol už od roku 1681 slobodným mestom. Po roku 1920, kedy Rakúsko a Maďarsko viedli pohraničné spory o Burgenland, ktorý nakoniec získalo Rakúsko, si Rust spoločne s takmer 7-krát väčším Eisenstadtom obhájil postavenie štatutárneho mesta napriek tomu, že rakúske štatutárne mestá by mali mať minimálne 20-tisíc obyvateľov.
Poloha mesta.
Okolie mesta je veľmi malebné. Rust leží totiž na brehu Neziderského jazera, asi východne od Eisenstadtu. Mestské územie je zo severu, západu i juhu obklopené okresom Eisenstadt-okolie. Len jeho východná hranica (cez Neziderské jazero) je spoločná s okresom Neusiedl am See.
Rust

Rust môže byť:
Thomas Enqvist

Thomas Enqvist (* 13. marec 1974, Štokholm, Švédsko) je bývalý švédsky profesionálny tenista. Počas svojej kariéry vyhral 19 turnajov ATP v dvojhre.
Spolková krajina

Spolková krajina (po nemecky "Bundesland", plurál "Bundesländer") môže byť:
Nicolas Escudé

Nicolas Escudé (* 3. apríl 1976, Chartres, Francúzsko) je bývalý francúzsky profesionálny tenista. Počas svojej kariéry vyhral 4 turnaje ATP v dvojhre.
Cédric Pioline

Cédric Pioline (* 15. jún 1969, Neuilly-sur-Seine, Francúzsko) je bývalý francúzsky profesionálny tenista. Počas svojej kariéry vyhral 5 turnajov ATP v dvojhre. Jeho najväčšími úspechmi boli dve finálové účasti na turnajoch "veľkej štvorky". V roku 1993 sa prebojoval do finále US Open v New Yorku a v roku 1997 sa dostal do finále Wimbledonu. V oboch finále ho porazil legendárny americký tenista gréckeho pôvodu Pete Sampras.
Guy Forget

Guy Forget (* 4. január 1965, Casablanca, Maroko) je bývalý francúzsky profesionálny tenista. Počas svojej kariéry vyhral 11 turnajov ATP v dvojhre a 28 turnajov vo štvorhre.
Kevin Ullyett

Kevin Ullyett (* 23. máj 1972, Harare, Zimbabwe) je súčasný zimbabwiansky profesionálny tenista. Počas svojej kariéry vyhral 30 turnajov ATP vo štvorhre.
Bruck an der Leitha (okres)

Bruck an der Leitha je okres v rakúskej spolkovej krajine Dolné Rakúsko. Jeho sídlom je mesto Bruck an der Leitha. Okres má rozlohu a v roku 2017 tu žilo 99 759 obyvateľov.
Viedeň-okolie

Viedeň-okolie (po nemecky "Wien-Umgebung") je okres v rakúskej spolkovej krajine Dolné Rakúsko v okolí mesta Viedeň. Pozostáva zo štyroch pomerne malých fyzicky oddelených území. Má rozlohu a žije tu 117-tisíc obyvateľov (2014). Sídlom okresu je mesto Klosterneuburg.
Berg

Berg (po nem. „hora“) môže byť:
Gänserndorf (okres)

Okres Gänserndorf je okres v rakúskej spolkovej krajine Dolné Rakúsko východne od mesta Viedeň v Rakúsku a západne od mesta Bratislava na Slovensku. Sídlom okresu je mesto Gänserndorf, rozloha okresu je a žije tu 94 924 obyvateľov (2010).
Rap

Rap môže byť:
RAP môže byť:
Paul Hanley

Paul Hanley (* 12. november 1977, Melbourne, Austrália) je súčasný austrálsky profesionálny tenista. Počas svojej kariéry vyhral 22 turnajov ATP vo štvorhre.
Rep

Rep môže byť:
REP môže byť:
Bob Bryan

Bob Bryan (* 29. apríl 1978, Camarillo, Kalifornia, USA) je bývalý americký tenista. Počas svojej kariéry vyhral 119 turnajov ATP vo štvorhre. Najčastejšie hrával so svojím bratom (dvojčaťom) Mikeom. Spolu s bratom Mikeom vyhral všetky 4 grandslamy.
Port

Port môže byť:
Portovanie

Portovanie alebo prenášanie softvéru v informatike je proces prispôsobovania programu, aby ho bolo možné spustiť aj v prostredí, ktoré je odlišné od prostredia, kde bol pôvodne vyvinutý, t. j. odlišný procesor, operačný systém alebo knižnice.
Portabilný alebo prenositeľný alebo prenosný program je taký, ktorý je spustiteľný vo viacerých takýchto prostrediach alebo vyžaduje minimálne úpravy, aby ho bolo možné v inom prostredí spúšťať.
Portabilita sa často dosahuje definovaním štandardu (napr. ANSI C), jeho implementovaním na viacerých architektúrach a dodržiavaním tohto štandardu pri písaní programu.
Termín sa nepoužíva pre označenie prepísania programu do iného programovacieho jazyka alebo zmenu jeho vlastností na rovnakej architektúre.
Respendial

Respendial bol kráľ jedného zoskupenia Alanov v západnéj Europe v piatom storočí.
Na začiatku roka 407 Vandali, Kvádi (Svébi) a Alani vpadli cez zamrznutý Rýn do Gálie. Jednu z dvoch zoskupení Alanov viedol Respendial, druhú Goar ktorý sa neskôr pridal k Rimanom. Respendial sa radšej pridružil k Vandalom a pomohol im v boji proti Frankom. Kráľ Vandalov Godigisel bol v tomto boji zabitý. Po dvojročnom drancovaní Gálie odišli Vandali, Kvádi a zoskupenie Alanov vedených Respendialom do Hispánie (Andalúzia), kde sa usadili. Respendialov osud je potom už neznámy. Jeho nástupca Attaces padol v roku 426 v boji s Vizigótmi, ktorí napadli Hispániu. Alani ktorým velil Attaces sa zjednotili s asdingskými Vandalmi a neskôr sa s nimi preplavili do Afriky, kde žili v nezávislom kráľovstve Vandalov.
Prenášanie

Prenášanie môže byť:
Portabilita

Portabilita môže byť:
Prenositeľnosť

Prenositeľnosť môže byť:
Mike Bryan

Mike Bryan (* 29. apríl 1978, Camarillo, Kalifornia, USA) je bývalý americký tenista. Počas svojej kariéry vyhral 124 turnajov ATP vo štvorhre. Najčastejšie hrával so svojím bratom (dvojčaťom) Bobom. Spolu s Bobom vyhrali všetky 4 grandslamové turnaje.
Port (sieťové protokoly)

Port v sieťových protokoloch je číslo, ktoré je spolu s IP adresou súčasťou identifikátora konca spojenia a slúži na priradenie spojenia konkrétnej službe. Zdrojový a cieľový identifikátor konca spojenia je tiež obsiahnutý v hlavičke paketu. Medzi protokoly využívajúce porty patria TCP, UDP a SCTP.
Číslo portu v rámci jedného počítača je zvyčajne zviazané (bind) s bežiacim procesom, ktorý dáta na tomto porte (t. j. pakety s týmto identifikátorom) prijíma alebo vysiela. V TCP aj UDP je port 16-bitové celé číslo bez znamienka, teda v rozsahu 0 až 65 535. Mnohé sieťové služby používajú pevne určený port. IANA udržiava zoznam služieb, ktoré bežia na "známych portoch" (well-known ports, v rozsahu 0–1 023) a "registrovaných portoch" (1 024–49 151). Dynamické a/alebo privátne porty v rozsahu 49 152–65 535 nemajú registrované služby a využívajú ich rôzne aplikácie. Zoznam známych portov sa nachádza na väčšine systémov v /etc/services (Unixové sytémy), %System%\system32\drivers\etc\services (Windows NT, XP).
Martin Damm

Martin Damm (* 1. august 1972, Liberec, Česko) je súčasný český profesionálny tenista. Počas svojej kariéry vyhral 40 turnajov ATP vo štvorhre.
Davis Cup.
Martin Damm reprezentoval tím Česka v siedmich zápasoch Davis Cupu s bilanciou 1-3 v dvojhre a 1-5 vo štvorhre.
Mirošovec

Mirošovec je potok v severovýchodnej časti Slovenska, na území okresov Bardejov a Svidník. Je to ľavostranný prítok Ondavy a meria 9 km. 
Preteká Mirošovskou brázdou, kde na jej severnom okraji pramení, pod Beskydským priesmykom (590,1 m n. m.) v nadmorskej výške okolo 480 m n. m. Tečie severojužným smerom cez obce Hutka, Vyšný Mirošov a Nižný Mirošov, v blízkosti ktorej sa v nadmorskej výške 278,7 m n. m. vlieva do Ondavy. Priberá viacero prítokov z oboch strán, dlhšie zľava spod hraničného hrebeňa. Potok výrazne meandruje.
Svidničanka

Svidničanka je potok v severovýchodnej časti Slovenska, na území okresu Svidník. Je to pravostranný prítok Kapišovky a meria 11,2 km.
Pramení v severozápadnom výbežku Laboreckej vrchoviny pod sedlom Tepajec () v nadmorskej výške okolo . Na hornom toku tečie juhovýchodným smerom cez Havranec, zľava priberá Mazgalicu a pokračuje cez obec Dlhoňa. Stáča sa na juh a vstupuje do Ondavskej vrchoviny, preteká cez obec Svidnička a sprava priberá Vápeník. Na dolnom toku pokračuje cez Kružlovú, stáča sa juhojuhovýchod a pri obci Kapišová sa v nadmorskej výške cca vlieva do Kapišovky. Na dolnom toku výraznejšie meandruje.
Kapišovka

Kapišovka je potok v severovýchodnej časti Slovenska, preteká územím okresu Svidník. Je to pravostranný prítok Ladomirky a meria 13,8 km. Medzi obcami Nižná Pisaná a Kapišová preteká Údolím smrti, kde sú rozmiestnené exponáty prírodného múzea karpatsko-duklianskej operácie 2. svetovej vojny. Na dolnom toku výrazne meandruje.
"Prameň:" v Laboreckej vrchovine na južnom svahu vrchu Stávok (752,4 m n. m.) v nadmorskej výške okolo 670 m n. m., neďaleko slovensko-poľskej štátnej hranice
"Smer toku:" prevažne severojužný, pričom na hornom toku vytvára výrazný oblúk vypnutý na východ (pri obci Vyšná Pisaná)
"Geomorfologické celky:" 1.Laborecká vrchovina, 2.Ondavská vrchovina
"Prítoky:" sprava z oblasti Pisanského lesa, Žabí potok, Levkovec (302,2 m n. m.), Svidničanka, zľava spod Skalného (714,9 m n. m.), Dobroslavský potok, prítok spod Krivíka (441,8 m n. m.) a Černinec
"Ústie:" do Ladomirky severovýchodne od Svidníka v nadmorskej výške 237,6 m n. m.
"Obce:" Vyšná Pisaná, Nižná Pisaná a Kapišová
Cerninka

Cerninka je potok v severovýchodnej časti Slovenska, v Šariši, preteká územím okresov Svidník a Bardejov. Je to ľavostranný prítok Tople, má dĺžku 10 km a je tokom VI. rádu. Koryto sa výrazne horizontálne vlní, vytvára početné väčšie oblúky aj menšie meandre.
Prameň.
Pramení v Ondavskej vrchovine pod Makovickým sedlom (513,4 m n. m.) v nadmorskej výške približne 500 m n. m.
Smer toku.
Potok tečie prevažne na juh až juhojuhozápad.
Ústie.
Do Tople ústi južne od obce Dubinné v nadmorskej výške 209,7 m n. m.
Kadaň

Kadaň môže byť názov pre:
Kadaň (prítok Nitry)

Kadaň je vodný tok na Podunajskej nížine, preteká územím okresu Nitra. Je to ľavostranný prítok Nitry, meria 17,8 km a je to tok IV. rádu. Na dolnom toku napája vodnú nádrž Golianovo.
Prameň.
Vyteká z rovnomennej krasovej vyvieračky v obci Štitáre, na južnom okraji pohoria Tribeč v nadmorskej výške približne 242 m n. m.
Opis toku.
Od prameňa tečie sprvu na juhovýchod, podteká štátnu cestu č. 65 a stáča sa na juh. Ďalej preteká cez obce Pohranice, Malý Lapáš a Veľký Lapáš, pod obcou vytvára výrazný oblúk prehnutý na západ a juhovýchodným smerom pokračuje cez Golianovo. Za obcou napája vodnú nádrž Golianovo, z nej vyteká opätovne smerom na juh. Na dolnom toku vytvára ďalší oblúk vypnutý na juh, preteká v blízkosti intravilánu obce Veľký Cetín a následne sa stáča na západ k ústiu do Nitry.
Ústie.
Do Nitry sa vlieva severozápadne od obce Veľký Cetín v nadmorskej výške 130,1 m n. m.
Bocegaj

Bocegaj je vodný tok na Podunajskej nížine, preteká územím okresov Nitra a Zlaté Moravce. Je to pravostranný prítok Drevenice a meria 11,8 km. Pri obci Kolíňany bola vybudovaná rovnomenná vodná nádrž. Niekedy sa uvádza neštandardizovaný názov "Bocegai".
"Prameň:" na rozhraní Tribča a Podunajskej pahorkatiny, v lokalite Kamenisté v nadmorskej výške okolo 270 m n. m.
"Smer toku:" prevažne na juhovýchod
"Geomorfologické celky:" Podunajská pahorkatina, podcelok Žitavská pahorkatina
"Prítoky:" len krátke prevažne občasné prítoky na hornom toku
"Ústie:" do Drevenice južne od obce Beladice (pri osade Perov) v nadmorskej výške 157,1 m n. m.
"Obce:" okrajom obcí Žirany, Kolíňany a osady Bratské (predtým Baratsko)
Čerešňový potok

Čerešňový potok môže byť:
Čerešňový potok (prítok Žitavy)

Čerešňový potok je vodný tok na Podunajskej nížine, preteká územím okresov Zlaté Moravce a Nitra. Je to pravostranný prítok Žitavy a má dĺžku 24 km. Na strednom toku napája vodnú nádrž Velčice, na dolnom vodnú nádrž Slepčany. Medzi obcami Velčice a Sľažany meandruje.
"Prameň:" v pohorí Tribeč na južných svahoch Mišovho vrchu (722,6 m n. m.) v nadmorskej výške okolo 620 m n. m.
"Smer toku:" prevažne severojužný, na strednom toku viac na juhojuhovýchod
"Geomorfologické celky:" 1.Tribeč, podcelok Veľký Tribeč, časť Zlatnianske predhorie, 2.Podunajská pahorkatina, podcelok Žitavská pahorkatina, časť Žitavská niva
"Prítoky:" sprava spod Medvedieho vrchu (719,4 m n. m.), spod Malého Tribča (769,4 m n. m.), spod Veľkého Tribča (829,6 m n. m.), Velčický potok, zľava prítok spod Čierneho hradu (573,1 m n. m.) a Sľažiansky potok
"Ústie:" do Žitavy v priestore Žitavskej nivy pri obci Nová Ves nad Žitavou v nadmorskej výške okolo 150 m n. m.
"Obce:" osada Kľačany, Velčice, Sľažany, Choča, okrajom obcí Slepčany a Nová Ves nad Žitavou
Kľačany (rozlišovacia stránka)

Kľačany môžu byť:
Stránka (prítok Žitavy)

Stránka (staršie aj Stráňka) je vodný tok na Podunajskej nížine, preteká územím okresu Zlaté Moravce. Je to pravostranný prítok Pelúska a meria 16,5 km. Pod obcou Zlatno napája dva malé rybníky, ďalšiu vodnú nádrž napája pod obcou Mankovce. Následne preteká územím s výraznou eróznou činnosťou zrážkovej vody, ktorá najmä na pravom brehu vytvorila početné výmole. 
"Prameň:" v pohorí Tribeč na juhozápadných svahoch Javorového vrchu (730,6 m n. m.) v nadmorskej výške okolo 560 m n. m.
"Smer toku:" na hornom toku na juhojuhovýchod, pod obcou Zlatno sa stáča viac na juh, na dolnom toku opäť na juhojuhovýchod
"Geomorfologické celky:" 1.Tribeč, podcelok Veľký Tribeč, časť Zlatnianske predhorie, 2.Podunajská pahorkatina, podcelok Žitavská pahorkatina, časť Žitavská niva
"Prítoky:" sprava Hradský potok, zľava Zorkov potok
"Ústie:" do Pelúska severovýchodne od obce Tesáre nad Žitavou, v priestore Žitavskej nivy v nadmorskej výške okolo 169 m n. m.
"Obce:" Zlatno a Mankovce
Frenulotómia

Frenulotómia je chirurgické odstránenie uzdičky () penisu pri obriezke alebo aj samostatne.
Frunze

Frunze môže byť:
UNIMARC

UNIMARC je bibliografický výmenný formát, slúžiaci na výmenu bibliografických záznamov medzi knižnicami, medzi ich automatizovanými knižničnými informačnými systémami. Je to MARC formát a predpona UNI mala znamenať univerzálny formát. Formát bol vyvinutý pod záštitou Európskej únie a bol dlhodobo presadzovaný v Európe, aj na Slovensku. Formát sa však v konečnom dôsledku neosvedčil a postupne sa od neho odstupuje a prechádza sa na formát MARC 21.
MARC 21

MARC 21 je bibliografický výmenný formát. Je to nasledovník formátu USMARC. Číslica 21 má predstavovať skutočnosť, že je to bibliografický formát pre 21. storočie. Formát vyvinuli Američania spolu s Kanaďanmi a Angličanmi, základ formátu však vychádza z USMARCu. MARC 21 sa stal oficiálne odporúčaným formátom aj na Slovensku, výhľadovo by ho mali všetky na Slovensku používané AKIS podporovať.
Automatizovaný knižničný informačný systém

Automatizovaný knižničný informačný systém (AKIS) je každý systém, ktorý automatizuje niektoré knižničné procesy.
Generácie AKIS.
1. generácia.
Systémy prvej generácie automatizovali čiastkové procesy knižničnej práce, väčšinou iba služby, ak boli automatizované viaceré procesy, tak tieto neboli navzájom prepojené alebo boli prepojené iba sprostredkovane.
2. generácia.
Komplexné knižničné informačné systémy, automatizujúce všetky alebo aspoň väčšinu knižničných procesov. Systémy sú väčšinou modulárne a moduly navzájom nadväzujú na seba a majú spoločné dáta.
3. generácia.
Systémy tretej generácie majú všetky atribúty predchádzajúcej generácie, navyše sú však vzájomne prepojené databázy viacerých knižníc, v ideálnom prípade všetkých knižníc danej oblasti. V takom prípade stačí, ak dokument skatalogizuje jedna knižnica a ostatné knižnice záznam iba použijú a doplnia o svoje špecifické údaje. Pokusom o implementáciu systému 3. generácie na Slovensku je projekt KIS3G – knižničný informačný systém 3. generácie.
Akt

Akt môže byť:
AKT môže byť:
Bronx

Bronx je najsevernejšia štvrť mesta New York v Spojených štátoch. Je pomenovaný podľa švédsko-holandského kapitána menom Jonas Bronck. Bronx je jediná časť mesta New York, ktorá celá leží na súši.
Bronx bol preslávený najmä v 60. rokoch 20. storočia ako najbrutálnejšia časť New Yorku.
Magister

Magister môže byť: